b'\n_START_ARTICLE_\nArt pop\n_START_SECTION_\nZgodovina\n_START_PARAGRAPH_\nSredi 1960. let so britanski in ameri\xc5\xa1ki glasbeniki, kot so Brian Wilson, Phil Spector in The Beatles, za\xc4\x8deli v svoje ustvarjanje vklju\xc4\x8devati ideje gibanja pop art. Angle\xc5\xa1ki art pop glasbeniki so se zgledovali po \xc5\xa1tudiju na umetni\xc5\xa1kih \xc5\xa1olah, v ZDA pa so \xc4\x8drpali navdih predvsem iz umetnosti Andyja Warhola in z njim povezane skupine The Velvet Underground, pa tudi iz kantavtorskega gibanja folk glasbe. Slog se je najbolj razvnel v 1970. letih med izvajalci glam rocka, kot so bili David Bowie in Roxy Music, ki so se igrali s teatralnostjo._NEWLINE_Tradicija art popa se je nadaljevala v pozna 1970. in tudi 1980. leta skozi zvrsti, kot sta post-punk in synthpop, in se naprej razvijala, predvsem z izvajalci, ki so zavra\xc4\x8dali uporabo obi\xc4\x8dajnih rock glasbil in strukture pesmi zavoljo plesne glasbe in sintesajzerja. V 2010. letih so se razvili novi trendi art pop gibanja: hip-hop izvajalci so uporabljali elemente vizualnih umetnosti, ustvarjalci vaporwavea so raziskovali podrobnosti sodobnega kapitalizma in Interneta ipd.'